Rikunarita-ORG/Wikinium huggingface dataset:
# Uttar Pradesh

Uttar Pradesh
**Uttar Pradesh** (Hindí: उत्तर प्रदेश) er fjölmennasta ríki Indlands, með yfir 190 milljón íbúa sem flestir tala hindí. það er staðsett í Gangesdalnum og gerir fljótið það mjög frjósamt sem skýrir fólksfjöldann. Uttar Pradesh er jafnframt fjölmennasta stjórnsýslueining í heimi og hafa aðeins fimm lönd (Indland meðtalið) hærri íbúafjölda. Höfuðborg ríkisins er Lucknow.

  *Þessi landafræðigrein er stubbur. Þú getur hjálpað til með því að bæta við greinina.*
# Tölvunarfræði

Í víðasta skilningi lýtur **tölvunarfræði** að rannsóknum á upplýsingavinnslu og reikningsaðferðum, bæði í hugbúnaði og vélbúnaði. Í reynd snýst tölvunarfræðin um fjölmörg viðfangsefni, allt frá formlegri greiningu reiknirita og aðgerðagreiningar til fræða tengdum eiginlegum tölvum eins og forritunarmál, hugbúnað og tölvuvélbúnað.

## Tengt efni

* Hugbúnaðarverkfræði
* Tölvunarfræðingur
# Delí

Alríkishéraðið Delí (norðarlega)
Delí
**Delí** (á hindí दिल्ली eða देहली ) er næststærsta borg Indlands með yfir 11 milljónir íbúa og er stórborgarsvæði borgarinnar það áttunda stærsta í heimi.

Borgin liggur við bakka Yamuna-fljóts á Norður-Indlandi en þar hefur verið byggð síðan á 6. öld f.Kr. Á 13. öld fór Delí að verða miðstöð stjórnmála, verslunar og menningar. Þegar Breska Austur-Indíafélagið náði völdum víða á Indlandi á 18. og 19. öld varð Kalkútta höfuðborg landsins en Georg V Bretlandskonungur kunngerði árið 1911 að höfuðborgin skyldi flutt á ný til Delí. Sunnan gömlu borgarinnar var reist ný höfuðborg, Nýja Delí á 3. áratug 20. aldar. Þegar Indland hlaut sjálfstæði frá Bretum árið 1947 var Nýja Delí gerð að höfuðborg landsins og stjórnsetri.
# Mumbai

Markaður í Mumbai.
**Mumbai** (áður **Bombay**) er stórborg á Salsette-eyju við vesturströnd Indlands. Borgin er höfuðstaður fylkisins Maharashtra. Hún er fjölmennasta borg Indlands og ein af stærstu borgum heims með áætlaðan íbúafjölda átján milljónir árið 2023 og 27 milljónir samtals í borginni og næsta nágrenni hennar.

Mumbai er miðstöð viðskipta og afþreyingariðnaðarins á Indlandi. Þar er ein besta höfn í Indlandshafi og þar eru Seðlabanki Indlands og Indverska kauphöllin staðsett. Þar er einnig miðstöð framleiðslu kvikmynda á hindí („Bollywood“).

## Tilvísanir

  *Þessi landafræðigrein er stubbur. Þú getur hjálpað til með því að bæta við greinina.*
# Hindí

| Hindí **हिन्दी** |
| --- |
| **Málsvæði** | Indland |
| **Heimshluti** | Suður-Asía |
| **Fjöldi málhafa** | Óvíst; 322 milljónir hindí-úrdú-mælenda nefndu hindí sem sitt mál árið 2011. |
| **Ætt** | Indóevrópskt  Indóíranskt   Indóarískt |
| Opinber staða |
| **Opinbert tungumál** | Indland. |
| Tungumálakóðar |
| **ISO 639-1** | `hi` |
| **ISO 639-2** | `hin` |
| **SIL** | `hin` |
| **ATH:** Þessi grein gæti innihaldið hljóðfræðitákn úr alþjóðlega hljóðstafrófinu í Unicode. |

**Hindí** er indóarískt tungumál talað á norður- og mið-Indlandi og er staðlað málsnið af hindí-úrdú. Hindí er ríkismál á Indlandi ásamt ensku. Af mállýskum má nefna hindústaní, kraj, kanújí, búndelí, bangarú, avadí, baqelí og sjatisqarbí. Hindí er það tungumál á Indlandi sem flestir eiga að móðurmáli.
Stjórnlagaráð Indlands samþykkti 14. september 1949 að hindí í Devanagarí-ritkerfinu skyldi vera opinbert tungumál lýðveldisins Indlands.

## Málfræði

Nafnorð hafa þrjú föll: nefnifall, andlagsfall og ávarpsfall, og tvö kyn, karlkyn og kvenkyn. Engan tiltekinn greini er að finna í málinu. Enga kyngreiningu er að finna í persónufornöfnum þriðju persónu. Sagnorð kynbeygjast, persónubeygjast og tölubeygjast. Lýsingarorð beygjast í tölu, kyni og falli en þó er nokkur hluti lýsingarorða sem tekur engum beygingum.

  *Þessi tungumálagrein er stubbur. Þú getur hjálpað til með því að bæta við greinina.*
# Bengaltígur

| Bengaltígur |
| --- |
|  Bengaltígur í Jim Corbett National Park, Indlandi. |
| Ástand stofns |
|  Í útrýmingarhættu
 |
| Vísindaleg flokkun |
|

|  |  |
| --- | --- |
| Ríki: | Dýraríki (*Animalia*)  |
| Fylking: | Seildýr (*Chordata*)  |
| Flokkur: | Spendýr (*Mammalia*)  |
| Ættbálkur: | Rándýr (*Carnivora*)  |
| Ætt: | Kattardýr (*Felidae*)  |
| Ættkvísl: | Stórkettir (*Panthera*)  |
| Tegund: | P. tigris  |

 |
| Þrínefni |
| Panthera tigris tigris Reginald Innes Pocock, 1929. (Linnaeus, 1758) |
|  Útbreiðsla Bengaltígurs merkt rauð, Indókínatígur gul |
| Samheiti |
| * *P. t. fluviatilis*
* *P. t. montanus*
* *P. t. regalis*
* *P. t. striatus*
 |

**Bengaltígur** (fræðiheiti: *Panthera tigris tigris*) er undirtegund tígrisdýra sem er að finna á meginlandi Asíu. Nú eru eftirtaldar (var endurskoðað 2017) undirtegundir taldar til hans:

* Kínatígur, áður *P. t. amoyensis* (Hilzheimer, 1905) — útbreiðsla í suður Kína
* Kaspíutígur, áður *P. t. virgata* (Illiger, 1815) — útbreiðsla í Mið-Asíu
* Síberíutígur, áður *P. t. altaica* (Temminck, 1844) — útbreiðsla í Síberíu
* Indókínatígur, áður *P. t. corbetti* Mazák, 1968 — útbreiðsla í Suðaustur-Asíu
* Malasíutígur, áður *P. t. jacksoni* Luo et al., 2004 — útbreiðsla í Vestur-Malasíu

## Sjá einnig

Síberíutígur

## Tilvísanir